Държавен вестник, бр. 26, 2025 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  26
Чл. 102. Публичните предприятия – акцио­
нерни дружества, може да изплащат 6-месечен 
(междинен) дивидент през 2025 г., на базата на 
6-месечен финансов отчет към 30 юни 2025 г., 
при съответно прилагане на чл. 247а от Тър­
говския закон.
Чл. 103. (1) Държавните и общинските пред­
приятия и едноличните търговски дружества 
с държавно, съответно с общинско участие, 
както и дъщерните им дружества, които са 
тяхна еднолична собственост, отдали под наем 
предоставените им застроени или незастроени 
недвижими имоти, дължат вноска в размер 50 
на сто от получения наем в държавния бюджет, 
а общинските – в общинския бюджет.
(2) Алинея 1 не се прилага за юридически 
лица, когато при тяхното образуване или пре­
образуване имуществото, което те отдават под 
наем, е предоставено за извършване на дейности, 
свързани с отдаването под наем.
(3) Държавните или общинските лечебни 
заведения – еднолични търговски дружества, 
както и лечебните заведения – търговски 
дружества със смесено държавно и общинско 
участие в капитала, прилагат чл. 105 от Закона 
за лечебните заведения.
(4) Вноските по ал. 1 се внасят от държав­
ните предприятия и едноличните търговски 
дружества с държавно участие в капитала, как­
то и дъщерните им дружества, които са тяхна 
еднолична собственост, в 10-дневен срок от 
всяко получаване на суми по наемния договор 
по сметка за приходите по централния бюджет 
на Националната агенция за приходите.
(5) Вноските по ал. 1 се внасят от общин­
ските предприятия и едноличните търговски 
дружества с общинско участие в капитала, 
както и дъщерните им дружества, които са 
тяхна еднолична собственост, в 10-дневен срок 
от всяко получаване на суми по наемния до­
говор по сметката за приходите на общината, 
която има участие в съответното общинско 
предприятие или дружество.
(6) Вноските по ал. 1, дължими към дър­
жавния бюджет, се установяват и събират от 
Националната агенция за приходите по реда 
на Данъчно-осигурителния процесуален кодекс.
(7) Вноските по ал. 1, дължими към об­
щинския бюджет, се установяват и събират от 
органите на общинската администрация по реда 
на Данъчно-осигурителния процесуален кодекс.
Чл. 104. (1) Целево предоставяните сред­
ства от държавния бюджет на нефинансовите 
предприятия за субсидии, компенсации и капи­
талови трансфери за възложени от държавата 
дейности и услуги не могат да се използват за 
обезпечения.
(2) Средствата по ал. 1 не може да се 
използват и за принудително погасяване на 
публични и частни държавни вземания, както 
и на вземания на трети лица.
(3) Неправомерно получени или неправо­
мерно усвоени средства по ал. 1 може да се 
прихващат в пълен размер с подлежащи на 
отпускане такива средства.
(4) Алинеи 1 – 3 се прилагат и когато сред­
ствата за субсидии, компенсации и капиталови 
трансфери за възложени от държавата дейности 
и услуги на нефинансовите предприятия се пре­
доставят от държавния бюджет чрез бюджетите 
на общините.
Чл. 105. (1) Средствата за юридическите 
лица с нестопанска цел по бюджетите на 
първостепенните разпоредители с бюджет се 
предоставят за:
1. дейности с неикономически характер;
2. дейности с икономически характер при 
съобразяване с правилата в областта на държав­
ните помощи и чл. 21 от Закона за публичните 
финанси.
(2) В случаите, когато лицата по ал. 1 из­
вършват стопанска и нестопанска дейност, са 
задължени да разграничат видовете си дейности 
така, че да е налице фактическо или финан­
сово-счетоводно обособяване на съответните 
дейности и да поддържат отделно счетоводно 
отчитане на стопанската и нестопанската дей­
ност по отношение на активите, пасивите, при­
ходите и разходите, свързани с тези дейности.
Чл. 106. (1) При прилагане през 2025 г. 
на чл. 156 от Закона за публичните финанси 
министърът на финансите може да включи 
съответните лица в схемата за централизира­
но разплащане по чл. 159 – 161 от Закона за 
публичните финанси на осигурителни вноски и 
данъците върху доходите на физическите лица 
по реда на ал. 2 и в определени от него срокове.
(2) Министърът на финансите определя 
начина на включване на съответните лица на 
основата на принципите и правилата на схемата 
за централизирано разплащане по Закона за 
публичните финанси, включително и чрез при­
лагане на подход на превеждане на дължимите 
суми по сметка на съответния първостепенен 
разпоредител с бюджет.
(3) При прилагане на подход на превеждане 
на дължимите от лицата по ал. 1 суми по сметка 
на съответния първостепенен разпоредител с 
бюджет те се превеждат месечно, до 25-о число 
на месеца, следващ месеца, за който се отнасят.
(4) Наличните на датата на включване в 
схемата за централизирано разплащане по 
Закона за публичните финанси задължения на 
лицата по ал. 1 за осигурителни вноски и данъци 
върху доходите на физически лица, попадащи 
в схемата, се декларират и превеждат по смет­
ки на Националната агенция за приходите по 
досегашния ред.
(5) Алинеи 2 – 4 се прилагат и за вклю­
чените към 31 декември 2024 г. в схемата за 
централизирано разплащане по чл. 159 – 161 от 
Закона за публичните финанси лица по чл. 156 
от Закона за публичните финанси.
(6) Министърът на финансите дава указания 
по прилагането на ал. 1 – 5.
Чл. 107. „Фонд мениджър на финансови ин­
струменти в България“ – ЕАД, може да открива